అరుణా అసఫ్ అలీ
అరుణా గంగూలీ, హర్యానాలోని కాల్కాలో ఒక బెంగాళీ బ్రహ్మసమాజ కుటుంబంలో జన్మించింది. ఈమె విద్యాభ్యాసం లాహోరు మరియు నైనీతాల్ లలో జరిగింది. చదువు పూర్తయిన తర్వాత ఉపాధ్యాయురాలిగా పనిచేసింది. దేశములోని అప్పటి పరిస్థితుల్లో అది ఒక మహిళకు గొప్ప ఘనతే. ఈమె కలకత్తాలోని గోఖలే స్మారక పాఠశాలలో బోధించినది. అరుణకు భారత జాతీయ కాంగ్రేసు నాయకుడైన అసఫ్ అలీతో అలహాబాదులో పరిచయమేర్పడింది. ఈ పరిచయం పెళ్ళికి దారితీసింది. అరుణ తల్లితండ్రులు మతాలు వేరు (ఈమె హిందూ, అతను ముస్లిం), వయోభేదము (ఇద్దరికీ వయసులో 20 ఏళ్ళకి పైగా తేడా) ఎక్కువన్న భావనతో ఆ పెళ్ళిని వ్యతిరేకించినా 1928లో అసఫ్ అలీని వివాహమాడింది.
మికా సింగ్
మికా సింగ్ ఒక ప్రముఖ సంగీత కారుడు. ఇతడు పలు భాంగ్రా, పాప్ మరియు సినీ గీతాలు పాడాడు. తెలుగులో మిర్చి సినిమాలో తన గళాన్ని వినిపించాడు. సుప్రసిద్ద పంజాబీ గాయకుడు దలేర్ మెహంది ఇతని పెద్దన్న. వీరిద్దరూ కలిసి కొన్ని గీతాలలో కూడా కనిపించారు.
అమ్రిక్ సింగ్, పశ్చిమ బెంగాల్ రాష్ట్రంలోని దుర్గాపూర్ పట్టణంలో జన్మించాడు. తల్లిదండ్రులు అజ్మీర్ సింగ్ చందన్ మరియు బల్బీర్ కౌర్. ఇతను పెరిగినది మాత్రము బీహార్ లోని పాట్నా నగరము. ఇతని పెద్దన్న దలేర్ మెహంది తోబాటు అక్కడే విద్యాభ్యాసాన్ని కొనసాగించాడు. ఆరుగురు అన్నదమ్ములలో ఇతను చివరివాడు. తల్లిదండ్రులిద్దరూ సంగీతాభిమానులు కావడం వల్ల మికా కూడా ఆ రంగం పట్ల ఆకర్షితుడయ్యాడు.